Monte Rushmore

[miniatura|300px|As facianas (de esquerda a dereita) de [George Washington, Thomas Jefferson, Theodore Roosevelt e Abraham Lincoln]]
O **Monte Rushmore** (en inglés: **Mount Rushmore National Memorial**), situado en Keystone, Dacota do Sur, conmemora o nacemento, o crecemento, a conservación e o desenvolvemento dos Estados Unidos de América. O Parque Nacional Monte Rushmore ten 5,17&nbsp;km². Entre 1927 e o 31 de outubro de 1941, Gutzon Borglum e 400 traballadores tallaron os bustos colosais de 18 metros dos presidentes George Washington, Thomas Jefferson, Theodore Roosevelt e Abraham Lincoln que representan os primeiros 150 anos da historia dos Estados Unidos. Os modelos do xeso e as ferramentas que se usaron na construción das esculturas seguen alí. Recentemente, tras dez anos de traballos de reconstrución, construíuse unha extensa rede de instalacións para servizos complementarios e beirarrúas. Hai novas sendas para peóns que proporcionan visións espectaculares desde a parte posterior de Abraham Lincoln. O mantemento do monumento é un desafío único para os conservadores, porque require escalar a montaña para eliminar liques e limpar as esculturas.
[miniatura|esquerda|200px|[Air Force One sobrevoando o Monte Rushmore]]
O monumento serve como fogar a moitos animais e plantas representativas dos Outeiros Negros (*Black Hills*) de Dacota do Sur. As formacións xeolóxicas do interior da rexión son tamén evidentes, incluíndo grandes zonas de granito e de mica. A formación de roca tállase nun sitio sacro de *Lakota Native American*. Un *Memorial Crazy Horse* (Monumento a Cabalo Tolo), comezado en 1948, estase tallando actualmente preto de Dacota do sur. O Monte Rushmore foi nomeado monumento nacional o 3 de marzo de 1925.

O 8 de xullo de 2005 comezaron os traballos de limpeza das caras por parte de Alfred Kaercher GmbH & Co., unha empresa alemá de máquinas de limpeza. Alfred Kaercher GmbH & Co. ofreceuse a limpar as caras de forma gratuíta. É a primeira vez que na historia do monumento foi lavado con auga a presión.

## Aparicións 
* [miniatura|190x190px|[Anverso do dólar conmemorativo do 50 aniversario do Monte Rushmore (1991).]]O monumento aparece na escena final da película *Coa morte nos talóns* de Alfred Hitchcock.
* En *Superman II*, o xeneral Zod e os seus secuaces desfiguran o monumento, usando superpoderes substitúen tres bustos coas súas propias caras e eliminan a cuarta cara.
* En *Mars Attacks!*, os marcianos desde un OVNI esculpen as súas caras no Monte Rushmore, substituíndo os bustos dos Presidentes.
* Na película *Abra catástrofe* dos Padriños Máxicos, cando o mono pide un desexo e converte a terra nunha selva, substitúen os bustos dos Presidentes e convértenos en gorilas. Outra escena da película, cando Denzel Crocker cambia a terra substitúe os bustos dos Presidentes e convérteos en caras de Crocker.
* Nun capítulo de *O Laboratorio de Dexter*, Dexter e o seu inimigo Cerebro mediante aplicacións de enerxía eléctrica danlle vida a George Washington e a Abraham Lincoln, e así pelexan entre si e destrúen a súa cidade.
* Na película *Team America* a base de operacións do Team atópase no interior do monumento.
* Na serie *Pai de Familia* Lois e Peter foxen polo Monte Rushmore ao ser perseguidos por Mel Gibson, despois manteñen relacións sobre o busto de Washington e as cabezas ponse a falar.
* No videoxogo *Pilotwings 64* nunha das misións aparece o monumento co busto de Washington subtituído polo de Mario. Se o xogador disparáballe un proxectil co Gyrocopter ou se lanzaba co canón ao busto de Mario este transformábase no busto de Wario.
* Na película *Ricky Ricón*, os pais do protagonista mandaron a tallar nunha montaña as caras do señor e a señora Ricón e o seu fillo, de forma moi similar á que ten o Monte Rushmore.
* Na serie *Phineas and Ferb*, Phineas e ferb deciden tallar o busto da súa irmá Candance no lugar de Abraham Lincoln, como regalo de aniversario.

## O Monte Rushmore na literatura 
William Dembski usa o Monte Rushmore como exemplo dun obxecto que sería recoñecido como produto dun deseño intelixente.

## Véxase tamén 
### Outros artigos 
* Dólar de prata do 50 aniversario do Monte Rushmore

### Ligazóns externas 
* National Park Service: Mount Rushmore National Memorial (en inglés)
* A construción do Monte Rushmore  (en inglés)
* Paseo virtual fotográfico (en inglés)
* Mapa satélite de Google Maps (en inglés)